CELEX: 32018D0896
Language: sk
Date: 2018-06-19 00:00:00
Title: Vykonávacie rozhodnutie Komisie (EÚ) 2018/896 z 19. júna 2018, ktorým sa stanovuje metodika výpočtu ročnej spotreby ľahkých plastových tašiek a mení rozhodnutie 2005/270/ES [oznámené pod číslom C(2018) 3736] (Text s významom pre EHP)

25.6.2018   
               
               
                  SK
               
               
                  Úradný vestník Európskej únie
               
               
                  L 160/6
               
            VYKONÁVACIE ROZHODNUTIE KOMISIE (EÚ) 2018/896
      z 19. júna 2018,
      ktorým sa stanovuje metodika výpočtu ročnej spotreby ľahkých plastových tašiek a mení rozhodnutie 2005/270/ES
      
         
            [oznámené pod číslom C(2018) 3736]
         
      
      (Text s významom pre EHP)
      EURÓPSKA KOMISIA,
      so zreteľom na smernicu Európskeho parlamentu a Rady 94/62/ES z 20. decembra 1994 o obaloch a odpadoch z obalov (1), a najmä na jej článok 4 ods. 1a,
      keďže:
      
                  (1)
               
               
                  V smernici 94/62/ES sa členským štátom ukladá povinnosť prijať opatrenia na zníženie spotreby ľahkých plastových tašiek a stanovuje sa, že týmito opatreniami sa má zabezpečiť, aby sa nepresiahol určitý počet ľahkých plastových tašiek na osobu na rok alebo rovnocenný cieľ stanovený v jednotkách hmotnosti.
               
            
                  (2)
               
               
                  Je potrebné využívať harmonizovaný systém nahlasovania údajov a harmonizovanú metodiku na výpočet spotreby ľahkých plastových tašiek na osobu, monitorovať vývoj spotreby na úrovni Únie a posúdiť, či sa dosiahol trvalý pokles spotreby týchto tašiek.
               
            
                  (3)
               
               
                  Členské štáty môžu vymedziť svoje vnútroštátne opatrenia buď na základe údaju počtu ľahkých plastových tašiek alebo údaju hmotnosti. Koncepcie meraní spotreby ľahkých plastových tašiek logicky súvisia s opatreniami zavedenými s cieľom spotrebu znížiť. Preto by sa pri metodike výpočtu spotreby mal zabezpečiť výpočet na základe počtu, ako aj na základe hmotnosti, aby sa zohľadnila jedna z dvoch možností opatrení na zníženie spotreby, ktorú si členský štát zvolil.
               
            
                  (4)
               
               
                  V prípade, keď sa prijímajú opatrenia na zníženie ročnej spotreby ľahkých plastových tašiek na základe hmotnosti, mali by sa sprístupniť údaje o priemernej hmotnosti ľahkých plastových tašiek, aby sa umožnil prevod medzi údajmi založenými na hmotnosti a údajmi založenými na počte, a tak bolo možné porovnať údaje, ktoré nahlasujú jednotlivé členské štáty o hmotnosti alebo o počte ľahkých plastových tašiek.
               
            
                  (5)
               
               
                  Členské štáty môžu vyňať veľmi ľahké plastové tašky z vnútroštátnych opatrení na zníženie ich spotreby. Napriek tomu tieto tašky patria na účely nahlasovania údajov do kategórie ľahkých plastových tašiek a je potrebné zahrnúť ich do správ o ročnej spotrebe ľahkých plastových tašiek. Existuje možnosť, že v metodikách výpočtu na základe príjmov z povinných daní, poplatkov alebo odvodov sa tieto vyňaté tašky nezohľadňujú. Na zohľadnenie tejto skutočnosti by členské štáty mali hospodárskym subjektom uložiť povinnosť nahlasovať počet alebo hmotnosť všetkých ľahkých plastových tašiek uvedených na trh vrátane tých, na ktoré sa predmetné dane, poplatky alebo odvody nevzťahujú.
               
            
                  (6)
               
               
                  Formáty na nahlasovanie údajov o obaloch a odpadoch z obalov sú stanovené v rozhodnutí Komisie 2005/270/ES (2). Na nahlasovanie údajov o spotrebe ľahkých plastových tašiek sú potrebné nové formáty. Rozhodnutie 2005/270/ES by sa preto malo zodpovedajúcim spôsobom zmeniť.
               
            
                  (7)
               
               
                  Opatrenia stanovené v tomto rozhodnutí sú v súlade so stanoviskom výboru zriadeného podľa článku 21 smernice 94/62/ES,
               
            PRIJALA TOTO ROZHODNUTIE:
      Článok 1
      Metodika výpočtu a nahlasovania ročnej spotreby
      Ročná spotreba ľahkých plastových tašiek na osobu sa počíta a nahlasuje buď pomocou metodiky nahlasovania počtu stanovenej v článku 2 alebo metodiky nahlasovania hmotnosti stanovenej v článku 3.
      Článok 2
      Metodika nahlasovania spotreby podľa počtu
      1.   Ak členský štát počíta a nahlasuje ročnú spotrebu ľahkých plastových tašiek podľa ich počtu, používa buď:
      
                  a)
               
               
                  celkový počet ľahkých plastových tašiek umiestnených na jeho domáci trh, alebo
               
            
                  b)
               
               
                  súčet:
                  
                              i)
                           
                           
                              počtu ľahkých plastových tašiek vypočítaného na základe príjmov z povinných daní, poplatkov alebo odvodov účtovaných zákazníkom za jednotku ľahkých plastových tašiek, ktorý nahlásili alebo oznámili hospodárske subjekty v súlade s vnútroštátnym právom, a
                           
                        
                              ii)
                           
                           
                              počtu ľahkých plastových tašiek umiestnených na jeho domáci trh, na ktoré sa tieto dane, poplatky alebo odvody nevzťahujú, ktorý nahlásili hospodárske subjekty v súlade s vnútroštátnym právom.
                           
                        
            2.   Členské štáty nahlasujúce ročnú spotrebu ľahkých plastových tašiek podľa ods. 1 písmena a) uložia hospodárskym subjektom povinnosť nahlasovať počet ľahkých plastových tašiek, ktoré umiestnili na trh na území daných členských štátov za každý kalendárny rok.
      3.   Členské štáty nahlasujúce ročnú spotrebu ľahkých plastových tašiek podľa ods. 1 písmena b) uložia hospodárskym subjektom povinnosť nahlasovať počet ľahkých plastových tašiek, na ktoré sa dane, poplatky alebo odvody nevzťahujú a ktoré umiestnili na trh na území daných členských štátov za každý kalendárny rok.
      4.   Členské štáty používajúce metodiku stanovenú v ods. 1 písmene a) nahlasujú ročnú spotrebu ľahkých plastových tašiek pomocou tabuľky 4 v prílohe k rozhodnutiu 2005/270/ES.
      5.   Členské štáty používajúce metodiku stanovenú v ods. 1 písmene b) nahlasujú ročnú spotrebu ľahkých plastových tašiek pomocou tabuľky 5 v prílohe k rozhodnutiu 2005/270/ES.
      Článok 3
      Metodika nahlasovania spotreby podľa hmotnosti
      1.   Ak členský štát počíta a nahlasuje ročnú spotrebu ľahkých plastových tašiek podľa ich hmotnosti, používa buď:
      
                  a)
               
               
                  celkovú hmotnosť ľahkých plastových tašiek umiestnených na jeho domáci trh, alebo
               
            
                  b)
               
               
                  súčet:
                  
                              i)
                           
                           
                              hmotnosti ľahkých plastových tašiek vypočítanej na základe príjmov z povinných daní, poplatkov alebo odvodov účtovaných zákazníkom za každú ľahkú plastovú tašku, ktorú nahlásili alebo oznámili hospodárske subjekty v súlade s vnútroštátnym právom, a
                           
                        
                              ii)
                           
                           
                              hmotnosti ľahkých plastových tašiek uvedených na jeho domáci trh, na ktoré sa tieto dane, poplatky alebo odvody nevzťahujú, ktorú nahlásili hospodárske subjekty v súlade s vnútroštátnym právom.
                           
                        
            2.   Členské štáty nahlasujúce ročnú spotrebu ľahkých plastových tašiek v súlade s týmto článkom uložia hospodárskym subjektom povinnosť nahlasovať priemernú hmotnosť ľahkých plastových tašiek, ktoré umiestnili na trh na území daných členských štátov.
      3.   Členské štáty nahlasujúce ročnú spotrebu ľahkých plastových tašiek v súlade s ods. 1 písmenom a) uložia hospodárskym subjektom povinnosť nahlasovať celkovú hmotnosť ľahkých plastových tašiek, ktoré umiestnili na trh na území daných členských štátov za každý kalendárny rok.
      4.   Členské štáty nahlasujúce ročnú spotrebu ľahkých plastových tašiek podľa ods. 1 písmena b) uložia hospodárskym subjektom povinnosť nahlasovať celkovú hmotnosť ľahkých plastových tašiek, na ktoré sa dane, poplatky alebo odvody nevzťahujú a ktoré umiestnili na trh na území daných členských štátov za každý kalendárny rok.
      5.   Členské štáty používajúce metodiku stanovenú v ods. 1 písmene a) nahlasujú ročnú spotrebu ľahkých plastových tašiek pomocou tabuľky 6 v prílohe k rozhodnutiu 2005/270/ES.
      6.   Členské štáty používajúce metodiku stanovenú v ods. 1 písmene b) nahlasujú ročnú spotrebu ľahkých plastových tašiek pomocou tabuľky 7 v prílohe k rozhodnutiu 2005/270/ES.
      Článok 4
      Zmeny rozhodnutia 2005/270/ES
      Rozhodnutie 2005/270/ES sa mení takto:
      
                  1.
               
               
                  Článok 9 sa nahrádza takto:
                  „Článok 9
                  1.   Členské štáty poskytujú údaje o výrobe, dovoze, vývoze a spracovaní odpadu z obalov pomocou formátov stanovených v tabuľkách 1, 2 a 3 v prílohe.
                  2.   Členské štáty poskytujú údaje o spotrebe ľahkých plastových tašiek pomocou formátu stanoveného podľa potreby v tabuľkách 4 alebo 5 v prílohe k tomuto rozhodnutiu pri nahlasovaní údajov na základe počtu; a pomocou formátu stanoveného podľa potreby v tabuľkách 6 alebo 7 pri nahlasovaní údajov podľa hmotnosti.“
               
            
                  2.
               
               
                  Príloha sa mení v súlade s prílohou k tomuto rozhodnutiu.
               
            Článok 5
      Toto rozhodnutie je určené členským štátom.
      
         V Bruseli 19. júna 2018
         
            
               Za Komisiu
            
            Karmenu VELLA
            
               člen Komisie
            
         
      
      
         (1)  Ú. v. ES L 365, 31.12.1994, s. 10.
      
         (2)  Rozhodnutie Komisie 2005/270/ES z 22. marca 2005 stanovujúce formáty, ktoré sa vzťahujú na databázový systém podľa smernice Európskeho parlamentu a Rady 94/62/ES o obaloch a odpadoch z obalov (Ú. v. EÚ L 86, 5.4.2005, s. 6).
      
         PRÍLOHA
         Do prílohy k rozhodnutiu 2005/270/ES sa dopĺňajú tieto tabuľky 4 až 7:
         
            „TABUĽKA 4
            
            
               Ročná spotreba ľahkých plastových tašiek vypočítaná podľa metodiky stanovenej v článku 2 ods. 1 písm. a) vykonávacieho rozhodnutia Komisie (EÚ) 2018/896
                (*1)
            
            
                        Počet ľahkých plastových tašiek umiestnených na trh
                     
                  
                         
                     
                  
                        Z čoho tašky s hrúbkou
                     
                  
                        < 15 mikrometrov
                     
                     
                        15 < 50 mikrometrov
                     
                  
                         
                     
                     
                         
                     
                  
               Poznámky:
            
            
                        1.
                     
                     
                        Biela kolónka: povinné údaje.
                     
                  
                        2.
                     
                     
                        Vytieňovaná kolónka: dobrovoľné údaje.
                     
                  
               TABUĽKA 5
            
            
               Ročná spotreba ľahkých plastových tašiek vypočítaná podľa metodiky stanovenej v článku 2 ods. 1 písm. b) vykonávacieho rozhodnutia (EÚ) 2018/896
            
            
                        Počet ľahkých plastových tašiek vypočítaný na základe povinných daní, poplatkov alebo odvodov
                     
                  
                        Počet ľahkých plastových tašiek vypočítaný na základe povinných daní, poplatkov alebo odvodov, ktorý oznámili alebo nahlásili hospodárske subjekty
                     
                     
                        Počet ľahkých plastových tašiek, na ktoré sa povinné dane, poplatky alebo odvody nevzťahujú, ktorý nahlásili hospodárske subjekty
                     
                  
                        a)
                     
                     
                        b)
                     
                  
                        a) + b)
                     
                  
                        Z čoho tašky s hrúbkou
                     
                  
                        < 15 mikrometrov
                     
                     
                        15 < 50 mikrometrov
                     
                     
                        < 15 mikrometrov
                     
                     
                        15 < 50 mikrometrov
                     
                  
                         
                     
                     
                         
                     
                     
                         
                     
                     
                         
                     
                  
               Poznámky:
            
            
                        1.
                     
                     
                        Biela kolónka: povinné údaje.
                     
                  
                        2.
                     
                     
                        Vytieňovaná kolónka: dobrovoľné údaje.
                     
                  
                        3.
                     
                     
                        Ak neexistuje výnimka, v prípade b) sa uvádza hodnota 0.
                     
                  
               TABUĽKA 6
            
            
               Ročná spotreba ľahkých plastových tašiek vypočítaná podľa metodiky stanovenej v článku 3 ods. 1 písm. a) vykonávacieho rozhodnutia (EÚ) 2018/896
            
            
                        Hmotnosť ľahkých plastových tašiek umiestnených na trh
                     
                  
                        Hmotnosť ľahkých plastových tašiek umiestnených na trh
                     
                     
                        Priemerná hmotnosť ľahkej plastovej tašky, ako ju nahlásili hospodárske subjekty
                     
                  
                         
                     
                     
                         
                     
                  
                        Z čoho tašky s hrúbkou
                     
                     
                        S hrúbkou
                     
                  
                         
                     
                  
                        < 15 mikrometrov
                     
                     
                        15 < 50 mikrometrov
                     
                     
                        < 15 mikrometrov
                     
                     
                        15 < 50 mikrometrov
                     
                  
                         
                     
                     
                         
                     
                     
                         
                     
                     
                         
                     
                  
               Poznámky:
            
            
                        1.
                     
                     
                        Biela kolónka: povinné údaje.
                     
                  
                        2.
                     
                     
                        Vytieňovaná kolónka: dobrovoľné údaje.
                     
                  
               TABUĽKA 7
            
            
               Ročná spotreba ľahkých plastových tašiek vypočítaná podľa metodiky stanovenej v článku 3 ods. 1 písm. b) vykonávacieho rozhodnutia (EÚ) 2018/896
            
            
                        Hmotnosť ľahkých plastových tašiek vypočítaná na základe povinných daní, poplatkov alebo odvodov
                     
                  
                        Hmotnosť ľahkých plastových tašiek vypočítaná na základe povinných daní, poplatkov alebo odvodov, ktorú oznámili alebo nahlásili hospodárske subjekty
                     
                     
                        Hmotnosť ľahkých plastových tašiek, na ktoré sa povinné dane, poplatky alebo odvody nevzťahujú, ktorú nahlásili hospodárske subjekty
                     
                     
                        Priemerná hmotnosť ľahkej plastovej tašky, ako ju nahlásili hospodárske subjekty
                     
                  
                        a
                     
                     
                        b
                     
                     
                         
                     
                  
                        a + b
                     
                  
                        Z čoho tašky s hrúbkou
                     
                  
                        < 15 mikrometrov
                     
                     
                        15 < 50 mikrometrov
                     
                     
                        < 15 mikrometrov
                     
                     
                        15 < 50 mikrometrov
                     
                     
                        a)
                        15 < 50 mikrometrov
                     
                     
                        b)
                        15 < 50 mikrometrov
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               Poznámky:
            
            
                        1.
                     
                     
                        Biela kolónka: povinné údaje.
                     
                  
                        2.
                     
                     
                        Vytieňovaná kolónka: dobrovoľné údaje.
                     
                  
                        3.
                     
                     
                        Ak neexistuje výnimka, hodnota b) sa rovná 0.“
                     
                  
         
            (*1)  Vykonávacie rozhodnutie Komisie (EÚ) 2018/896 z 19. júna 2018, ktorým sa stanovuje metodika výpočtu ročnej spotreby ľahkých plastových tašiek a mení rozhodnutie 2005/270/ES (Ú. v. EÚ L 160, 25.6.2018, s. 6).